alexandrainst/scandi-wiki huggingface dataset:
Hamearis lucina

Hamearis lucina er en dagaktive sommerfugler. Arten finnes i Sverige, men den er i tilbakegang.

Navnet lucina, stammer fra gresk, og er navnet til lysets og barnefødslens gudinne, Lucina.

Utseende 
Hamearis lucina har mørk brun vingeoverside, med lysere gul-orange flekker. Vingeundersiden er lysere, brun-orange med lyse hvite og mørkere brunlige flekker. Den kan minne litt om en av flikvingene.

Levevis 
Hamearis lucina lever i åpen edelløvskog. Hunnen velger Marianøkleblom (Primula veris), som vertsplante. Hun legger egg bare på planter som vokser i grensen til steder med skygge. Eggene legges i små grupper på 2-4 egg. 

Larveutviklingen tar 4-6 uker. Puppen overvintrer.

Hamearis lucina tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.

Systematisk inndeling 
Slektskapet for gruppen Hamearini er avklart i ulik grad. I nyere systematikk regnes gruppen som en liten delgruppe i familien Riodinidae, men tidligere var den en delgruppe (underfamilie) av glansvingene, med navnet Riodininae. 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie Riodinidae 
 delgruppe Nemeobiinae / [Hamearinae] / [Hamerini] Hamearinae er et junior synonym av gruppen Nemeobiinae. 
 Hamearis lucina (Linnaeus 1758) – eneste europeiske art, finnes enkelte steder sørøst i Sverige.

Referanser

Kilder 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Fauna Europaea Web Service (2004) Fauna Europaea version 1.1, www.faunaeur.org
 www.tolweb.org/Nemeobiinae/ The Tree of Life Web Project

Eksterne lenker 
 
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.

Riodinidae
Sommerfugler formelt beskrevet i 1758
Dyr formelt beskrevet av Carl von Linné
ILS

ILS kan vise til:

Institutt for lærerutdanning og skoleutvikling
International Life Saving Federation
Instrument Landing System
Ny israelsk shekel forkortes ILS i ISO 4217
Ildledningssystem
Thorsten Johansen

Thorsten Arthur Johansen (født 7. januar 1888 i Christiania, død  2. august 1963 i Oslo) var en norsk rifleskytter som var aktiv tidlig på 1900-tallet. Under lekene i Antwerpen i 1920 tok han laggull i løpende hjort dobbeltskudd.

OL-medaljer 
 1920  Antwerpen –  Gull i skyting, løpende hjort dobbeltskudd lagskyting (Norge)

Eksterne lenker 
 

Norske skyttere
Olympiske mestere for Norge
Medaljevinnere under Sommer-OL 1920
Deltakere for Norge under Sommer-OL 1920
Skyttere under Sommer-OL 1920
Personer fra Oslo
Olympiske medaljevinnere i skyting
Brun bitter

Brun bitter er en norsk spillefilm fra 1988, regissert av Sølve Skagen. Filmen kan kategoriseres som en neo-noir, med Frank Krog i hovedrollen som den loslitte detektiven Lex Larsen, og Kristin Kajander som femme fatale. Opprinnelig er filmen basert på Gunnar Staalesens roman Din, til døden, men dette er ikke kreditert på grunn av uenighet mellom Skagen og Staalesen om filmens utforming.

Rolleliste

Eksterne lenker 
 

Norske dramafilmer
Norske kriminalfilmer
Filmer fra 1988
Norske filmer fra 1980-årene
Norskspråklige filmer
Haandbryggeriet

Haandbryggeriet er et norsk ølbryggeri som ble startet i 2005. 

Haandbryggeriet produserer en rekke ølsorter som er tilgjengelig i en rekke matbutikker eller på Vinmonopolet. Bryggeriet eksporterer også mye av ølet sitt, særlig til USA.

Historie 
Haandbryggeriet ble startet i 2005 av Jens Maudal, Rune Eriksen, Arne Eide og Egil Hilde. Bryggeriet holdt i begynnelsen til i en nedlagt tekstilfabrikk i Drammen, i et boligfelt ikke langt unna Aass Bryggeri. I desember 2011 flyttet de til et gammel jernbaneverksted på Sundland i samme by. Selve produksjonsanlegget er kjøpt brukt i England, og har en kapasitet på ca. 900 liter pr. batch. Produksjonen i 2006 var på ca. 40 000 liter.

Øltyper 
Bryggeriet har sortiment på rundt 50 forskjellige øltyper, fra klassiske ølstiler, tradisjonelle øl og bær/fruktøl, til nye innovative øl og hybrider. Alle er av typen real ale, en sjeldenhet i moderne norsk ølbrygging. I tillegg til disse, som lages året rundt, har bryggeriet også rundt 10 andre typer som brygges til forskjellige årstider eller er engangsbrygg. Alle øl er ufiltrerte og ikke pasteurisert. Haandbryggeriet benytter ofte lokale og nordiske råvarer som kirsebær, bringebær, tyttebær og tindved.

Siden 2005 har en del av produksjonen vært viet fatlagring av øl, både surøl, og andre øl som porter og juleøl. I 2014 investerte bryggeriet i et Rolec Craft Brewing System, og har siden lagt til noen lager-øl i en ellers ren ale-produksjon.

Referanser

Eksterne lenker 
 
 Apéritif, artikkel om Haandbryggeriet
 Haandbryggeriet på RateBeer.com

Norske bryggerier
Selskaper etablert i 2005
Statisk trykk

Statisk trykk er det trykket på et nivå i atmosfæren som bestemmes av tyngdekraften av luften over punktet. 

Siden volumet av en gassmengde er omvendt proporsjonal med tettheten av gassen, og med trykket i gassen, bestemmer det statiske trykket tettheten i gassen. 

Det statiske trykket må skilles fra det dynamiske trykket som oppstår som overtrykk foran et objekt i bevegelse gjennom gassen, eller som undertrykk bak det samme objektet. Løftet som holder en vinge oppe, er resultantkraften av trykket på vingens areal når små deler av vingeoverflaten beregnes for seg. For hvert punkt på vingens overflate er trykket summen av det statiske og det dynamiske trykket.

Endring i det statiske trykket måles som vertikalhastighet med en stigehastighetsmåler. Dette er et av de viktigere instrumentene i fly, spesielt i seilfly. 

I fly er det åpning på en eller begge sider av flyet med rør eller slangeforbindelse til instrumentene. Trykket overføres til høydemåleren som kan kalibreres til å måle trykkhøyde som høyde over havet, høyde over en flyplass, eller som flygenivåer (Flight level). Dette trykket benyttes også for en trykksensor som kan kobles til flyets transponder, «radarreflektor» slik at flyets høyde kommer på skjermen til flygelederene.

Flyets fart gjennom lufta kan måles på flere måter. Det mest interessante er å måle luftmotstanden, eller det dynamiske trykket, som gir mulighet for at vingene gir løft. Derfor er den viktigste hastighetsmåleren en trykkmåler som måler forskjellen mellom det dynamiske og det statiske trykket og omsetter dette til den farten dette ville gi med luftmotstand i standardatmosfæren ved havets overflate. Denne farten oppgis som indikert flyfart (indicated air speed / IAS). Det dynamiske trykket overføres fra pitotrøret som har åpning mot fartsretningen. Dersom pitotrøret tettes av is eller insekter vil hastighetsmåleren vise feil verdi. 

Dersom åpningen for det statiske trykket på et fly tettes av insekter eller is, vil høydemåler, hastighetsmåler og stigehastighetsmåler vise helt feil verdier. Flyene har en ventil i cockpiten, «alternate static pressure», som kan åpne for andre åpninger til de samme rørene for å få bedre funksjon på disse instrumentene.

Flyinstrumenter
Klassisk mekanikk
Heine T. Bakkeid

Heine Torgersen Bakkeid (født 15. januar 1974 i  Gratangen) er en norsk forfatter. Bakkeid vokste opp på Belnes i Gratangen og i Kvæfjord ved Harstad og bodde så flere år i Stavanger. Senere ble han igjen bosatt i Kvæfjord.

Bakkeid har en bachelorgrad i systemutvikling. Han debuterte i 2005 med den humoristiske science fiction-romanen Bobejim – spesialagenten. Krimbøkene hans er utgitt i 18 land.

Bibliografi 
 Boblejim – spesialagenten – ungdomsroman, Tun forlag (2005)
 Uten puls – roman, Aschehoug (2006) 
 Hjerteknuseren – ungdomsroman/survival horror Aschehoug (2008)
 Dr. Schnabels krønike I - Vampyrjegeren – ungdomsroman/historisk horror, Aschehoug (2010)
 Dr. schnabels krønike II - De døde hus – ungdomsroman/historisk horror, Aschehoug (2011)
 Dr. Schnabels krønike III - Eksorsisten – ungdomsroman/historisk horror, Aschehoug (2012)
 Dr. Schnabels krønike IV - Knokkeløya – ungdomsroman/historisk horror, Aschehoug (2013)
 Tjernet – ungdomsroman/horror, Egmont Serieforlaget (2014)
 Jeg skal savne deg i morgen – kriminalroman, Aschehoug (2016)
 Møt meg i paradis – kriminalroman, Aschehoug (2018)
 Vi skal ikke våkne – kriminalroman, Aschehoug (2019)
 St. Avenger – kriminalroman, Aschehoug (2021)

Referanser

Kilder 
 Presentasjon av Heine T. Bakkeid i Forfatterkatalogen på Forfattersentrums nettsider

Eksterne lenker 
 Forfatterside hos forlaget Aschehoug 
 http://heinebakkeid.wordpress.com/
 Engelsk intervju gjort av den italienske forfatteren Gianluca Gemelli

 

Norske forfattere av ungdomsbøker
Norske romanforfattere
Personer fra Kvæfjord kommune
Barry Bonds

Barry Lamar Bonds (født 24. juli 1964 i Riverside, California) er en av spillerne på baseball-laget San Francisco Giants. Han er sønnen til den tidligere stjernen Bobby Bonds og en fjern slektning av Reggie Jackson.

Referanser

Eksterne lenker 
 
 

Baseballspillere fra USA
Dopingsaker
Personer fra Riverside
Fødsler i 1964
MS «Crown Seaways»

MS «Crown Seaways» er en ferge som trafikkerer strekningen København–Oslo.

Historikk 
Skipet er ett av en rekke skip bygget ved det kroatiske skipsverftet Brodosplit som går i ferjetrafikk for skandinaviske ferjeselskap.

Opprinnelig ble skipet bestilt av Swed-Link AB i Malmö. Rederiet skulle bruke skipet på Euroways linje mellom Malmö i Sverige og Travemünde i Tyskland. Disse planene ble aldri noe av; krigen i Kroatia førte til at byggingen av skipet ble forsinket, og det svenske rederiet ønsket å komme seg ut av kontrakten. DFDS kjøpte skipet samme år som det ble levert.

Siden 26. juli 1994 har skipet gått i ruten mellom Oslo, Helsingborg og København. I oktober 2006 valgte rederiet å droppe Helsingborg for å spare kostnader i forbindelse med anløpet av Helsingborg. Det andre DFDS-skipet som seiler samme rute er MS «Pearl Seaways». I januar 2013 ble MS «Crown of Scandinavia» satt i dokk, og ble omdøpt til MS «Crown Seaways».

Fasiliteter om bord

Restauranter 
 Blue Riband A la Carte restaurant
 7 Seas Buffet Restaurant
 Explorers Steakhouse
 Sjø Restaurant
 Little Italy Restaurant
 Latitude Cafè
 Espresso House

Barer 
 Navigators Bar
 Columbus Night Club Bar
 Red & White wine bar
 Sky Club 
 Mermaid bar
 Sky Bar

Shopping 
 Tax-free shop
 Klesbutikk
 Food Store

Underholdning 
 Bubble Zone 
 Game Zone 
 Columbus Nightclub
 Navigators Bar
 Sky Club / konsertlokale / Diskotek

Annet 
 Konferansesenter
 Commodore De Luxe Lounge
 Guest Service Centre
 Vekslingskontor

Bildegalleri

Referanser

Kilder 
 DNV Vessel register - Crown Seaways Besøkt 4. mai 2022

Eksterne lenker 
 
 

Ferger
Danske skip
DFDS-skip
Skip bygget i Kroatia
Skip fra 1994
Artikler i sjøfart-prosjektet
Skjelstadmark

Skjelstadmark (eller Skjølstadmark) er en bygd i Hegra sogn i Stjørdal kommune i Trøndelag.

Leirgrunn har formet et ravinelandskap gjennom mange ras, deriblant et stort kvikkleireras den 14. september 1962. To millioner kubikkmeter kvikkleire raste ut, og en toårig gutt omkom.

Skjelstadmark har store skog- og friluftsområder. Innenfor allmenningen i Rådalen finnes mange voller og vann som brukes som utfartsområde, sommer som vinter. Fleridrettslaget Skjelstadmark IL ble stiftet i 1928. Hvert år arrangeres Høgseterrennet, et 36 km langt skirenn som går fra Åsen (Levanger) til Skjelstadmark, eller motsatt. Ved Okkelberg i Skjelstadmark finnes Skjelstadmark skole og barnehage, Vårtun forsamlingshus og et idrettsanlegg. 

Skjelstad var kirkested frem til reformatsen i 1589, da bygda ble underlagt Hegra kirke. Okkelberg kapell ble tillatt bygd for den nordlige delen av Skjelstadmark i 1904 og innviet i 1905.

Ved innføringen av formannskapslovene i 1837 var Skjelstadmark i Hegra sogn en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. I 1874 ble Øvre Stjørdalen delt i Hegra og Meråker kommuner. I 1962 ble Hegra, Skatval, Lånke og Stjørdal kommuner slått sammen til den nye Stjørdal kommune.

Referanser 

Bosetninger i Stjørdal
Bygder og grender i Trøndelag
Inger Andersen

Inger Andersen er navnet til flere personer.

I 2022 var det 249 kvinner som hadde Inger Andersen som sitt første fornavn og etternavn i Norge. Av disse var det 58 kvinner som hadde Inger Andersen som sitt eneste fornavn og etternavn. I Danmark var det per 1. januar 2022 559 kvinner med navnet Inger Andersen.

Kjente personer:
 Inger Marie Andersen (1930–1995) − norsk skuespiller
 Inger Lise Rypdal –  norsk artist, sanger, skuespiller og forfatter (født 1949)
 Inger Andersen (miljødirektør) − dansk direktør for FNs miljøprogram (født 1958)
 Inger Lise Andersen (professor) – Institutt for husdyr- og akvakulturvitenskap, Norges miljø- og biovitenskapelige universitet

Referanser 

Vanlige navn i Norge
Kvitnos

Kvitnos (Lagenorhynchus albirostris) tilhører gruppen med klassiske delfiner og er en av de største artene med delfiner.

Beskrivelse 
Kvitnos blir omkring 2,5-3 meter lang og kan veie opp mot 350 kg. Den kjennetegnes ved sin korte, tykke, kremhvite snute (både overkjeven og underkjeven) og en svært krum ryggfinne. Kalvene er cirka 110-120 cm lange ved fødselen og veier omkring 40 kg.

Arten kan lett forveksles med kvitskjeving, men denne arten finnes vanligvis lenger sør. Kvitnosen er dessuten større og har ikke gule striper langs sidene. Kvitskjeving har heller ikke hvit overkjeve.

Utbredelse 
Arten finnes i et belte over det nordlige Atlanterhavet, fra Cape Cod, munningen av St. Lawrence-elva og Grønland i vest, rundt Island, og fra nordlige Frankrike til Svalbard i øst. Arten er også vanlig langs hele norskekysten, og den regnes som den mest tallrike delfinarten i Barentshavet.

Arten er mest tallrik rundt De britiske øyer, men forskere antar at det finnes en østlig og en vestlig bestand i Nord-Atlanteren. Disse bestandene skiller seg fysisk fra hverandre gjennom forskjeller i hodets utforming, men det er uklart om det er to ulike underarter det er snakk om.

Atferd 
Kvitnos er ikke like godt tilpasset arktiske forhold som hvithval og narhval. Populasjonen, paringsmønstrene og livslengden til denne delfinen er ukjent, skjønt mange kilder anslår flere hundre tusen individer, tettere i den østre delen av Nord-Atlanteren enn i den vestre. Arten kalver gjerne sent på sommeren eller tidlig på høsten.

Kvitnos er akrobatiske og sosiale dyr. De rir ofte på baubølgene til båter og hopper over vannflaten. Arten jakter i flokk, herunder også i samarbeid med andre delfinarter. Fravorittmaten består blant annet av sild, lysing, småtorsk, hyse og lodde.

Eksterne lenker 
 

Tannhvaler
Pattedyr i Norge
Pattedyr formelt beskrevet i 1846
Dyr formelt beskrevet av John Edward Gray
Europas hvaler
Leopardsel

Leopardsel (Hydrurga leptonyx) er et rovpattedyr. Selen lever i havområdet rundt Antarktis, på øyer og områder av pakkis. Leopardselen kan bli over tre og en halv meter lang og veie nesten 400 kilo; hunnene blir som regel større en hannene.

Føde og ernæring  
Leopardsel lever som ung trolig av krill, men som voksen kan man finne dem jage, og spise alt fra pingviner,  blekkspruter, og til og med andre seler, til andre varmblodige byttedyr. Dette er fordi den er toppkonsumenten i sitt økosystem, og den har derfor nesten ingen naturlige fiender. Uprovoserte overfall på mennesker forekommer sjeldent, men i 2003 ble det registrert et dødsfall da den britiske biologen Kirsty Brown døde etter å ha blitt angrepet av leopardsel mens hun snorklet utenfor den britiske forskningsstasjonen Rothera på Adelaide Island.

Utseende og byttedyr 

Leopardselene har fått navnene sine på grunn av et leopardlignende mønster som huden deres er dekket med. Arten spiser både krill, pingvin, blekksprut og fisk, men krabbeeterselen står også på deres meny. De forskjellige individene har ofte egenartede måter å jakte på, og har spekkhoggere som eneste naturlige fiende.

Fylogeni 

Kladogrammet over viser slektskapet mellom de eksisterende artene i selfamilien.

Referanser

Eksterne lenker 
 
 

Seler
Antarktis' fauna
Artikler i Antarktis-prosjektet
Sør-Amerikas pattedyr
Australias pattedyr
Chiles pattedyr
Pattedyr formelt beskrevet i 1820
Takson navngitt av Henri Marie Ducrotay de Blainville
Dagfinn Ringås

Dagfinn Ringås (født 25. februar 1974) er en norsk næringslivsleder og tidligere innebandyspiller. Han er administrerende direktør for Sysco, og har tidligere vært direktør i Schneider Electric Norge og Microsoft Norge. Han var landslagsspiller og ble norsk mester i innebandy. 

Ringås spilte på Norges landslag under Innebandy-VM i 1996 i Sverige der Norge vant bronse og Innebandy-VM i 1998 i Tsjekkia. Han passerte 25 landskamper for Norge under mesterskapet. Han var også kaptein på det norske landslaget, spilte for klubblagene Holmlia og Vålerenga og ble norsk mester i 1995.

Fra 1990 til 1993 studerte han idrettsfag ved Manglerud videregående skole og Bjerke videregående skole (da Linderud). 

Ringås studerte til MBA ved Sydney Business School og har bachelorgrad i amerikanske studier og statsvitenskap fra Universitetet i Oslo. Mens han var i Australia spilte han for laget Sydney Blue Tongues. 

Han arbeidet flere år i SuperOffice før han startet i Microsoft Norge i 2005. Der har han hatt roller som markedssjef for Microsoft Business Solutions, direktør for Microsoft Business Solutions og direktør for Microsoft Office Division før han fikk stillingen som direktør for Bedriftsmarkedet og Partnere.

Se også 
 Liste over kjente elever ved Bjerke videregående skole

Referanser 

Norske innebandyspillere
Nordmenn i databransjen
Microsoft
Personer fra Oslo
Norske næringslivsledere
Konvergens

Konvergens betyr samling, sammenfall som antonym til divergens (spredning). Uttrykket brukes i flere fag, og får da en fagspesifikk betydning:

Matematikk 
''Utdypende artikkel: Konvergens (matematikk)

Konvergens er innen matematikken en egenskap til følger, rekker og uekte integraler.  En uendelig følge er for eksempel konvergent dersom det eksisterer en endelig grenseverdi når nummeret på ledd går mot uendelig.  En følge som ikke er konvergent er divergent.

Eksempel
I R er tallfølgen 1, 1/2, 1/4, 1/8, ... konvergent, og den konvergerer mot 0. Tallfølgen 1, 1+1/2, 1+1/2+1/4, ... konvergerer også, i dette tilfellet mot 2. 
I rommet av alle reelle tall større enn eller lik 0, konvergerer følgen 1, 1/2, 1/3, 1/4, ... mot 0. Derimot er følgen 1, 1+1/2, 1+1/2+1/3, ..., den harmoniske rekken, divergent og går mot uendelig.

Biologi 
I biologi betegner konvergens (konvergent utvikling) det at organismer som ikke er i slekt uavhengig av hverandre utvikler likheter i utseende (ytre bygning) atferd og/eller andre egenskaper, se konvergent evolusjon.

Teknologi 
Teknologikonvergens handler om at ulike typer teknologier smelter sammen. Et eksempel er mobiltelefoner, noen ganger kalt smarttelefoner, der enheten ikke bare ringe og motta samtaler, men også ta bilder, spille av musikk, koble opp mot internett og GPS og kartfunksjoner.

Matematisk analyse
Latinske ord og uttrykk

de:Medienkonzentration
en:Concentration of media ownership
es:Convergencia
fr:Concentration des médias
id:Konvergensi media
he:ריכוזיות תקשורתית
lv:Mediju konverģence
One Take Radio Sessions

One Take Radio Sessions er det første live studioalbumet fra Mark Knopfler. Det ble innspilt i et opptak ved Shangri-la Studios i Malibu og kom ut 21. juni i 2005. Albumet inneholder sju live-versjoner fra albumet Shangri-La og en live-versjon av låten «Rüdiger» fra albumet Golden Heart. Seks av låtene på dette albumet er også utgitt som EP under tittelen The Trawlerman's Song EP.

Sporliste
Alle sangene er skrevet av Mark Knopfler.

 «The Trawlerman's Song» – 5:16
 «Back to Tupelo» – 4:34
 «Song for Sonny Liston» – 5:33
 «Rüdiger» – 6:09
 «Boom, Like That» – 4:37
 «Everybody Pays» – 6:12
 «Donegan's Gone» – 3:02
 «Stand Up Guy» – 4:30

Medvirkende
 Mark Knopfler – vokalist, gitar
 Matt Rollings – keyboard
 Glenn Worf – bassgitar
 Jim Cox – piano, orgel
 Chad Cromwell – trommer
 Richard Bennett – gitar

Eksterne lenker   
 

Musikkalbum fra 2005
Mark Knopfler-album
Alonzo Babers

Alonzo Carl Babers (født 31. oktober 1961 i Montgomery, Alabama) er en amerikansk tidligere friidrettsutøver.

Han deltok i sitt første internasjonale mesterskap under VM 1983 i  Helsingfors, men der måtte han nøye seg med en sjetteplass på 4 x 400 m stafett.  Under OL-uttaket i 1984 kvalifiserte han seg til OL ved å sette ny personlig rekord med tiden 44,75.

Under OL 1984 i Los Angeles vant han 400 meter på tiden 44,27, foran Gabriel Tiacoh og landsmannen Antonio McKay. Han var også med å vinne stafetten for USA, sammen med lagkameratene  Sunder Nix, Ray Armstead og Antonio McKay.

OL-medaljer 
  1984  Los Angeles -  Gull i friidrett, 400 meter menn  USA
  1984  Los Angeles -  Gull i friidrett, 4 x 400 m stafett menn  USA

Referanser

Eksterne lenker 
 

Sprintere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Friidrettsutøvere under Sommer-OL 1984
Personer fra Montgomery
Ålesund sjukehus

Ålesund sjukehus  holder til i en bygning som ligger på Åse i Ålesund kommune, 9 km øst for Ålesund sentrum. Sykehuset er organisert under helseforetaket Helse Midt-Norge. Bygget ble åpnet i 1971. Sykehuset ble kallet Fylkessykehuset i Ålesund og fra 1991 Sentralsykehuset i Møre og Romsdal.

Før det nåværende sykehuset ble bygget på 1970-tallet var Ålesund Sykehus i en eldre bygning i sentrum av Ålesund. Det såkalte gamlesykehuset holdt til i Borgundveien 43 i to bygg reist i 1894 og 1905, dette ble tatt ut av bruk som sykehus i 1971 og revet 1983.

Sykehuset tilbyr diagnostikk, behandling, rehabilitering og pleie for pasientene på Sunnmøre i Møre og Romsdal. I tillegg har sykehuset en rekke fylkesdekkende funksjoner.

Kjernevirksomheten til Ålesund sjukehus er pasientbehandling.

Avdelinger
Ålesund sjukehus har følgende avdelinger:
Anestesi
Patologi
Barn (Pediatri)
Distriktspsykiatrisk
Fysikalsk med. og rehab.
Hud (Dermatologi)
Kirurgisk
Kreft
Laboratorium
Medisinsk
Nevrologisk
Operasjon
Psykiatrisk
Psykiatrisk helsevern for barn og unge
Radiologisk
Revmatologisk
Kvinneklinikk

Referanser

Helse- og sosialtjenester i Møre og Romsdal
Sykehus i Norge
Helse Midt-Norge
Byggverk i Ålesund
Militær dykking

Militær dykking er dykking i sjøforsvaret med SKUBA luft, rebreather og slangedykkerutstyr. 

Utdannelse skjer ved Dykker og froskemannskolen (DFS) som er lokalisert på Haakonsvern orlogsstasjon utenfor Bergen. Det utdannes flere kategorier av dykkere blant annet skipsdykkere, minedykkere og slangedykkere. I Sjøheimevernet er dykking en del av innsatsstyrken. De kalles Dykk og har til oppgave å ha kontroll på undervannsinstallasjoner i Norge. Offshore oljeinstallasjoner er unntatt.

Eksterne lenker
 Minedykkerkommandoen
 Dykker- og froskemannskolen

Militærvesen
Dykking
Hildebjørg

Hildebjørg og Hildbjørg er kvinnenavn med norrøn opprinnelse. De er dannet av navnedelene hildr som betyr «strid» eller «kamp» og bjorg som betyr «vern».

Hildebjørg brukes også som etternavn.

Utbredelse
Hildebjørg og Hildbjørg er et svært lite utbredte navn.

Tabellen nedenfor gir en detaljert oversikt over populariteten til navnet Hildebjørg i noen av de landene hvor statistikk er tilgjengelig.

Referanser

Eksterne lenker 
 

Kvinnenavn